CELEX: 62011TN0357
Language: da
Date: 2011-07-01 00:00:00
Title: Sag T-357/11: Sag anlagt den 1. juli 2011 — Bimbo mod KHIM — Grupo Bimbo (GRUPO BIMBO)

27.8.2011   
            
            
               DA
            
            
               Den Europæiske Unions Tidende
            
            
               C 252/44
            
         Sag anlagt den 1. juli 2011 — Bimbo mod KHIM — Grupo Bimbo (GRUPO BIMBO)
   (Sag T-357/11)
   2011/C 252/95
   Stævningen er affattet på spansk
   
      Parter
   
   
      Sagsøger: Bimbo, SA (Barcelona, Spanien) (ved advokat J. Carbonell Callicó)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Grupo Bimbo, SAB de CV (México, México)
   
      Sagsøgerens påstande
   
   
               —
            
            
               Første Appelkammers afgørelse af 14. april 2011 ændres i overensstemmelse med artikel 65, stk. 3, i varemærkeforordningen, idet artikel 8, stk. 5, er blevet tilsidesat, således at der gives afslag på registrering af varemærket, figurmærket 5.025.598 »GRUPO BIMBO« i det hele, for alle de ansøgte varer og tjenesteydelser.
            
         
               —
            
            
               Subsidiært og alene for det tilfælde, at foranstående påstand forkastes, annulleres Første Appelkammers afgørelse af 14. april 2011 på grund af tilsidesættelse af varemærkeforordningens artikel 8, stk. 5.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Grupo Bimbo, S.A.B. de C.V.
   
      Det omhandlede EF-varemærke: Figurmærke indeholdende ordbestanddelen »GRUPO BIMBO« (ansøgning om registrering nr. 5.025.598) for varer og tjenesteydelser i klasse 5, 29, 30, 31, 32, 35 og 43
   
      Indehaver af det i indsigelsessagen påberåbte varemærke eller tegn: Bimbo, SA
   
      Det påberåbte varemærke eller tegn: Det spanske ordmærke »BIMBO« (nr. 2.689.432) for varer i klasse 5, 29 og 30, og flere spanske figurmærker (nr. 464.785, nr. 2.244.562, nr. 2.244.563 og nr. 2.255.097), der indeholder ordbestanddelen »BIMBO« for varer og tjenesteydelser i klasse 29, 30, 31, 32, 35 og 42.
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Delvis annullation af den anfægtede afgørelse
   
      Søgsmålsgrunde: Ukorrekt fortolkning og anvendelse af artikel 8, stk. 5, i forordning nr. 207/2009 om EF-varemærker ved efter at have lagt til grund, at de varemærker, som indsigelsen støttes på, »BIMBO«, er velkendte på det spanske marked, og idet ansøgningen om registrering af varemærket »GRUPO BIMBO« er næsten identisk med den indsigende parts varemærke, delvis at imødekomme denne ansøgning med den begrundelse, at den indsigende part ikke har godtgjort en utilbørlig udnyttelse af varemærket eller risiko for dets renommé eller særpræg.